**แผนการจัดการเรียนรู้ วิชา จริยศึกษา ชั้นประถมศึกษาปีที่**  2  **ปีการศึกษา**  ........................

**สาระที่ 4** ผู้สร้างความเป็นหนึ่ง **มาตรฐานที่ 4.3**  สร้างความเป็นหนึ่งสู่ความเป็นชุมชน

**เรื่อง** หนึ่งใจเดียวกัน **จำนวน** 3 **คาบ**

**1. จุดประสงค์การเรียนรู้**

**1.1 ด้านความรู้** -บอกบทบาทหน้าที่ของการเป็นผู้นำผู้ตามที่ดี

- ความสามัคคีในการทำงาน

- บอกหลักการปรองดองการแบ่งปันซึ่งกันและกัน

**1.2 ด้านทักษะ** - บอกบทบาทหน้าที่ในการสร้างความเป็นหนึ่งเดียว

- การปฏิบัติตนเพื่อสร้างความเป็นหนึ่งเดียว

- บอกผลเสียของความแตกแยก

**1.3 ด้านคุณลักษณะ** - ใฝ่เรียนใฝ่รู้

- มุ่งมั่นในการทำงาน

**2. สาระการเรียนรู้**

1. ความหมายและความสำคัญของความเป็นหนึ่งเดียวกัน

2. บทบาท และหน้าที่ ในการสร้างความเป็นหนึ่งเดียวกันเช่น การเป็นผู้นำหรือผู้ตามที่อี การสร้างความสามัคคีในการทำงาน มีความปรองดอง และรู้จักแบ่งปัน

3. แนวทางการปฏิบัติตนเป็นสมาชิกที่ดีของกลุ่ม

4. ผลดีของความเป็นหนึ่งเดียวกันและผลเสียของความแตกแยก

**3. กิจกรรมการเรียนรู้**

 **คาบที่ 1**

 **กิจกรรมนำเข้าสู่บทเรียน**

ครูให้นักเรียนอ่านนิทานเรื่อง ท้องกับอวัยวะอื่นๆ และสนทนาเกี่ยวกับข้อคิดที่ได้

 **กิจกรรมพัฒนาผู้เรียน (ขั้นสอน)**

 1. ครูสนทนาซักถามนักเรียนเกี่ยวกับนิทานดังนี้

 - มีอวัยวะใดบ้าง

 - อวัยวะแต่ละชนิดมีหน้าที่อะไร

 - เพราะเหตุใดท้องจึงรู้สึกหิวโหย

 - เพราะเหตุใด มือ ขา ปาก ฟัน จึงไม่มีแรง

 - ถ้านักเรียนเป็นส่วนหนึ่งของอวัยวะนักเรียนจะทำอย่างไร

 2. ครูสนทนาซักถามความหมายของการเป็นผู้นำ ผู้ตามที่ดี พร้อมทั้งยกตัวอย่าง

 3. ให้นักเรียนช่วยกันยกตัวอย่างการทำงานที่มีผู้นำและการเป็นผู้ตามที่ดีโดยครูให้คำแนะนำ

**กิจกรรมรวบยอด (ขั้นสรุป)**

 นักเรียนและครูร่วมกันสรุปบทบาทหน้าที่การเป็นผู้นำผู้ตามที่ดี

**4. สื่อ/แหล่งการเรียนรู้**

 - นิทานเรื่องท้องกับอวัยวะ

**5. การวัดผลและการประเมินผล**

 - สังเกตพฤติกรรม

 - สังเกตการตอบคำถาม

**คาบที่ 2**

**กิจกรรมนำเข้าสู่บทเรียน**

ครูเล่านิทานเรื่องความสามัคคีของมดและสนทนาวิเคราะห์เนื้อหาและข้อคิดที่ได้จากนิทาน

**กิจกรรมพัฒนาผู้เรียน (ขั้นสอน)**

1. ครูอธิบายความหมายของความสามัคคี ประโยชน์ โทษของความไม่สามัคคีให้นักเรียนฟัง

2. นักเรียนยกตัวอย่างกิจกรรมที่แสดงออกถึงความสามัคคีในชีวิตประจำวันหรือที่พบเห็น

3. แบ่งกลุ่มนักเรียนแสดงกิจกรรมที่เกี่ยวกับความสามัคคี กลุ่มละ 5 คน

4. ครูให้คำแนะนำในการทำกิจกรรม

**กิจกรรมรวบยอด (ขั้นสรุป)**

นักเรียนและครูร่วมกันสรุปความหมายและแนวปฏิบัติตนการเป็นผู้มีความสามัคคี

**4. สื่อ/แหล่งการเรียนรู้**

1. นิทานเรื่องความสามัคคีของมด

2. สื่อ CAI

**5.การวัดผลและการประเมินผล**

1.สังเกตพฤติกรรมของนักเรียน

2.สังเกตการตอบคำถาม

**คาบที่ 3**

**กิจกรรมนำเข้าสู่บทเรียน**

ครูเล่านิทานเรื่องผึ้งเสียรังและสนทนาซักถามเนื้อหาและข้อคิดที่ได้

**กิจกรรมพัฒนาผู้เรียน (ขั้นสอน)**

1. ครูสนทนาซักถามความหมายของความปรองดองการแบ่งปันซึ่งกันและกันพร้อมยกตัวอย่าง

2. ครูให้นักเรียนยกตัวอย่างเหตุการณ์ที่ควรใช้ความปรองดองหรือการแบ่งปัน

3. สนทนาซักถามและให้นักเรียนยกตัวอย่างประโยชน์ของการนำความปรองดองและการแบ่งปันมาใช้

 4. ให้นักเรียนแบ่งกลุ่มแสดงบทบาทสมมติเหตุการณ์ที่ควรใช้การปรองดองและการแบ่งปัน

**กิจกรรมรวบยอด (ขั้นสรุป)**

 1. นักเรียนและครูร่วมกันสรุปการใช้หลักความปรองดองและการแบ่งปันในการทำงานและการอยู่ร่วมกัน

**4.สื่อ/แหล่งการเรียนรู้**

1. นิทานเรื่องผึ้งเสียรัง

2. สื่อ CAI

**5.การวัดผลและการประเมินผล**

1. สังเกตพฤติกรรม

2. สังเกตการตอบคำถาม

**นิทานการทำงานอย่างมีความสุข** จากเรื่อง **ท้องกับอวัยวะอื่นๆ**

วันหนึ่งบรรดาอวัยวะต่างๆของร่างกายอันได้แก่ มือ ขา ปาก และฟันเป็นต้น เห็นว่าพวกตนทำงานกันด้วยความเหน็ดเหนื่อย แต่ท้องนั้นอยู่เฉยๆ ก็ได้รับอาหารโดยไม่ต้องออกแรงอะไรเป็นการเอาเปรียบผู้อื่น อวัยวะทั้งหลายจึงพากันประท้วง โดยขาไม่ยอมเดินไปหาอาหาร มือไม่ยอมหยิบอาหาร ปากไม่ยอมอ้าและฟันไม่ยอมเคี้ยวอาหารด้วยเหตุนี้ในเวลาไม่นานมัก ท้องจึงรู้สึกหิวโหย แต่เมื่อไม่มีอาหารจึงไม่อาจย่อยและส่งไปเลี้ยงอวัยวะอื่นๆได้ มือ ขา ปากและฟัน ต่างก็รู้สึกอ่อนเพลียไม่มีเรี่ยวแรง และเริ่มเข้าใจว่าแท้ที่จริงท้องนั้นก็ทำหน้าที่ของตนเช่นกัน ไม่ได้อยู่เฉยๆ อย่างที่พวกตนคิดแต่แรก หลังจากที่อวัยวะทุกส่วนของร่างกายร่วมแรงร่วมใจกันทำงานอีกครั้งร่างกายก็กลับแข็งแรงสมบูรณ์เหมือน

**นิทานเรื่องนี้สอนให้รู้ว่า :** ทุกคนต้องทำงานไปตามหน้าที่ของตนเพื่อประโยชน์สุขของส่วนรวม ซึ่งต่างก็มีบทบาทและความสำคัญเช่นเดียวกัน

ไม่มีใครเคยบอกว่า One man show คือการทำงานที่ดีที่ได้ผลดีที่สุด การอยู่ร่วมกับคนอื่นด้วยความเอื้ออาทรเป็นเสน่ห์อย่างหนึ่งที่มนุษย์ธรรมดาคนหนึ่งพึงต้องมี คุณไม่รู้หรอกว่าคุณต้องการความช่วยเหลือจากใคร เมื่อใด จำไว้ว่าคุณไม่ใช่ผู้วิเศษมาจากไหน งานบางอย่างต้องการพลังสร้างสรรค์ ถ้าพวกเขาไม่ร่วมมือกับคุณบ้างจริงๆ คุณอาจทำงานได้อยากกว่านี้

**นิทานชาดก : คุณสมบัติของผู้นำ**

ในสมัยหนึ่งพระพุทธเจ้าประทับอยู่วัดเชตวัน เมืองสาวัตถีทรงปรารภโอวาทของพระราชา ได้ตรัสอดีตนิทานมาสาธก ว่า…

กาลครั้งหนึ่งนานมาแล้ว พระโพธิสัตว์เกิดเป็นพระฤๅษีบำเพ็ญเพียรอยู่ในป่าหิมพานต์ มีรากไม้และผลไม้เป็นอาหาร ในสมัยนั้น พระเจ้าพรหมทัตขึ้นครองราชสมบัติในเมืองพาราณสี พระองค์เป็นผู้รังเกียจความไม่ดี วันหนึ่งทรงดำริว่า “เราปกครองเมืองมานี้ มีใครเดือนร้อนและกล่าวโทษของเราหรือเปล่าหนอ” จึง ทรงแสวงหาอยู่ทั้งในวังและนอกวังก็ไม่พบเห็นใครกล่าวโทษพระองค์ ทรงปลอมพระองค์ไปตามหมู่บ้านต่าง ๆ ก็ไม่พบเห็นจึงแวะเข้าไปในป่าหิมพานต์เข้าไปสนทนากับฤๅษีด้วยทำทีเป็นคนหลงทาง ฤๅษีได้ทำการต้อนรับด้วยผลไม้ป่านานาชนิด พระราชาปลอมได้เสวยผลไม้ป่ามีรสหวานอร่อยดี จึงถามถึงสาเหตุที่ทำให้ผลไม้มีรสหวานอร่อยดี ฤๅษีจึงทูลว่า “ท่านผู้มีบุญ เป็นเพราะพระราชาครองราชย์โดยธรรมเป็นแน่ ผลไม่จึงมีรสหวานอร่อยดี” พระราชาปลอมสงสัยจึงถามอีกว่า “ถ้าพระราชาไม่ครองราชย์โดยธรรม ผลไม้จะมีรสชาติเป็นเช่นไรล่ะพระคุณเจ้า “ฤๅษีตอบว่า “ผลไม้ก็จะมีรสขมฝาด หมดรสชาติไม่อร่อยล่ะโยม” พระราชาปลอมสนทนาเสร็จแล้วก็อำลาฤๅษีกลับคืนเมืองไป ทรงทำการทดลองคำพูดของพระฤๅษีด้วยการไม่ประพฤติปฏิบัติธรรมเป็นปีแล้วกลับไปหาฤๅษีอีก ฤๅษีก็ทำการต้อนรับด้วยผลไม้ พอผลไม้เข้าปากเท่านั้นก็ต้องถ่มทิ้งไป เพราะผลไม้มีรสขมฝาด  ฤๅษีจึงแสดงธรรมว่า “โยม..คงเป็นเพราะพระราชาไม่ครองราชย์โดยธรรมแน่เลย ธรรมดาฝูงโคว่ายข้ามแม่น้ำ จ่าฝูงว่ายคดฝูงโคก็ว่ายคดตามกันไป เหมือนหมู่มนุษย์ถ้าผู้นำมนุษย์ประพฤติไม่เป็นธรรม ประชาชนก็ประพฤติไม่เป็นธรรมเช่นเดียวกัน พระราชาผู้ไม่ตั้งอยู่ในธรรม ทวยราษฎร์ก็เป็นทุกข์ทั่วกัน ถ้าจ่าฝูงโคว่ายน้ำตรง ฝูงโคก็ว่ายตรงเช่นกัน เหมือนหมู่มนุษย์ถ้าผู้นำประพฤติเป็นธรรม ประชาชนก็ต้องประพฤติเป็นธรรมเช่นกัน พระราชาผู้ตั้งอยู่ในธรรม ทวยราษฎร์ก็อยู่ร่มเย็นเช่นกัน” พระราชาสดับธรรมของพระฤๅษีแล้วจึงแสดงพระองค์เป็นพระราชาให้พระฤๅษีทราบ ไหว้ฤๅษีแล้วกลับคืนเมืองประพฤติตั้งตนอยู่ในทศพิธราชธรรมเช่นเดิม ทำให้สรรพสิ่งทั้งปวงกลับเป็นปกติตามเดิม

นิทานเรื่องนี้สอนให้รู้ว่า :  ผู้นำที่ดีต้องเป็นตัวอย่างและที่พึ่งของประชาชนได้และเป็นไปเพื่อความสงบสุขของประชาชน

**ความสามัคคีของมด**

 มีแมลงตัวหนึ่งได้ตกลงท่ามกลางฝูงมด ประมาณ 10 ตัว แม้ว่าแมลงจะมีขนาดใหญ่กว่ามด แต่เมื่อถูกฝูงมดรุมกัด ในขณะที่มันพยายามดิ้นเพื่อให้รอดพ้นจากการทำร้าย แต่แมลงตัวใหญ่ก็ทำได้แค่เพียงสะบัดให้มดประมาณ 5 ตัว หลุดออกไปเท่านั้น ในขณะนั้นมดฝูงใหญ่ไม่ต่ำกว่า 100 ตัวก็มารุมกัดแมลง จนมันต้องพ่ายแพ้ถึงแก่ความตายในที่สุดฝูงมดช่วยกันแบกซากแมลงกลับรัง ในระหว่างทาง มดตัวหนึ่งก็ได้อวดอ้างถึงความสามารถของตน โดยการตรงเข้าไปแบกหนวดครึ่งเส้นของแมลง  แต่ปรากฏว่าแม้เพียงหนวดครึ่งเส้นของแมลง มันก็ไม่สามารถที่จะแบกได้ ครั้นเมื่อมันมองเพื่อน ๆ ที่ช่วยกันแบกแมลงยักษ์กลับรังอย่างสบาย มันจึงตะโกนเรียนเพื่อน ๆ มาช่วยกันแบกหนวดที่มันไม่สามารถจัดการได้ เมื่อเพื่อน ๆ ประมาณ 10 ตัวมาช่วยกันก็สามารถขนหนวดแมลงกลับรังได้ราวกับไม่ได้ไม่ได้แบกอะไรเลย

## นิทานผึ้งเสียรัง

ในป่าแห่งหนึ่ง มีรังผึ้งขนาดใหญ่ ภายในรังมีผึ้งมากมายนับพันตัว ทั้งหมดอยู่ภายใต้การดูแลของราชินีผึ้ง นอกจากนั้นจะเป็นผึ้งงาน ซึ่งแบ่งหน้าที่ความรับผิดชอบ ได้แก่ ผึ้งทหาร ผึ้งก่อสร้าง  ผึ้งเสบียง และผึ้งตรวจ
การ  ซึ่งมีหน้าที่เฝ้าระวังอันตรายจากศัตรูภายนอกที่บุกรุกเข้ามา เมื่อมีศัตรูเข้ามา  ผึ้งตรวจการจะรีบแจ้งกับผึ้ง
ทหาร เพื่อเตรียมกองทัพสำหรับออกรบ เหล่าศัตรูจะหมายปองสมบัติที่มีค่าของผึ้ง เป็นของเหลวสีทองอร่าม
รสชาติโอชะ นั่นคือ “น้ำผึ้ง” นั่นเอง ศัตรูคู่อาฆาตของเหล่าผึ้งทั้งหลายก็คือหมีนั่นเอง ที่ผ่านมาแม้ว่าศัตรูจะ
ตัวใหญ่และมีกำลังมากกว่า เหล่าผึ้งก็อาศัยความสามัคคีเป็นน้ำหนึ่งใจเดียวกันสามารถขับไล่ศัตรูไปได้  ในบรรดาผึ้ง มีผึ้งตรวจการตัวหนึ่งมีนิสัยเกียจคร้าน ในเวลาว่างมันจะเอาเวลาไปเที่ยวเล่น ชมดอกไม้และ ชวนผึ้งตัวอื่นเล่นสนุก พอถึงเวลาต้องเข้าเวรตรวจการก็มักจะหลับ วันหนึ่ง ขณะที่ผึ้งตัวนี้เข้าเวรอยู่ มันก็หลับ
เหมือนอย่างทุกครั้ง ขณะนั้นเองหมีตัวหนึ่งผ่านมา  มันได้กลิ่นของน้ำผึ้งมาจากรังผึ้ง มันจึงเดินตามกลิ่นไป มันเดินผ่านผึ้งตรวจการซึ่งหลับอยู่จนมาถึงหน้ารังผึ้ง ขณะนั้นเหล่าผึ้งทหารยังคงพักผ่อนอยู่ในรัง รวมทั้งผึ้ง ตัวอื่นๆซึ่งไม่รู้ตัวว่ากำลังมีภัยเข้ามาเยือ ขณะนั้นผึ้งตัวหนึ่งตื่นขึ้นมันค่อยๆเดินออกมานอกรัง ทันใดมันก็ต้องตื่นตะลึง “หมี หมี มีหมีบุกมา มีศัตรู บุกรุก ทุกคนตื่นเร็ว” ไม่ทันการณ์เสียแล้ว มืออันใหญ่โตกำลังล้วงเข้าไปในรังผึ้งกวาดทุกอย่างที่ขวางหน้า เจ้าหมีกำลังหาน้ำผึ้งอยู่ เหล่าผึ้งต้องกระเด็นและล้มตายเป็นจำนวนมาก เวลาผ่านไปพักใหญ่ เจ้าผึ้งตรวจ การตื่นขึ้นมาและกลับมาที่รัง “เฮ้ ทำไมไม่มีคนมาเปลี่ยนเวร กับข้าล่ะ” แต่ภาพที่มันเห็นคือ สภาพของซาก รังผึ้ง ที่รุ่งริ่ง แตกกระจายจนไม่เหลือชิ้นดี ซากศพของเพื่อนพ้อง และผู้บาดเจ็บอีกจำนวนมาก เจ้าผึ้งตรวจ การต้องกลายเป็นผึ้งบาปไปตลอด เพราะการที่มันไม่ทำหน้าที่ของตนเองให้ดี ทำให้ไม่เห็นผู้บุกรุก และไม่ มาแจ้งเตือน ทำให้ผึ้งทหารเตรียมตัวไม่ทัน  จนพี่น้องและบ้านของมันต้องล้มตายและพังพินาศ เจ้าผึ้งเสีย ใจที่ไม่มีเพื่อน ไม่พ่อ ไม่มีแม่ ไม่มีอะไรเหลืออีกแล้ว  เพราะเราคนเดียวถ้าเราทำหน้าที่ของเราก็คงไม่เกิด เรื่องร้ายอย่างนี้